Diari Oficial de la Generalitat Valenciana


Sumari del DOGV 5165, del 29-12-2005 (2005/14645)

ACORD de 22 de desembre de 2005, del Consell de la Sindicatura de Comptes, pel qual s'anuncia, per a la seua provisió, mitjançant el sistema de lliure designació, un lloc vacant en la institució.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5165

Data del DOGV
:   29-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/14144


Data del document
:   22-12-2005

Organisme emissor
:   Sindicatura de Comptes

Tipus de document
:   Acord

Descriptors 

:   * professió jurídica
    * administració regional
    * ciència econòmica
    * concurs administratiu

ACORD de 22 de desembre de 2005, del Consell de la Sindicatura de Comptes, pel qual s'anuncia, per a la seua provisió, mitjançant el sistema de lliure designació, un lloc vacant en la institució. [2005/14546]
  
Segons el que estableix l'article 17 c) de la Llei 6/1985, d'11 de maig, de la Sindicatura de Comptes de la Comunitat Valenciana, i a l'empara del que preveuen els articles 83.2 i 86 del Reglament de Règim Interior de la Sindicatura de Comptes, prèvia delegació acordada al seu dia per les Corts Valencianes, i en relació amb el que disposa el Text Refós de la Llei de la Funció Pública Valenciana i en el decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa, el Consell de la Sindicatura de Comptes de la Comunitat Valenciana, ha acordat convocar la provisió de la vacant que a continuació s'assenyala, d'acord amb les següents bases:
  
Primera. Participants
  
Podran participar en el present procediment els funcionaris de carrera de qualsevol administració pública que pertanguen al mateix grup i sector del lloc de treball que es convoca i reunisquen els seus mateixos requisits, d'acord amb la seua classificació.
  
Segona. Lloc que es convoca
  
El lloc vacant que s'anuncia i les seues característiques figuren en l'annex I d'aquesta convocatòria. Per a tot allò que no s'hi recull, regiran les previsions de la Relació de Llocs de Treball de la Sindicatura de Comptes, aprovades pel Consell l'11 de desembre de 2003 (BOCV núm. 25 de 29-12-2003).
  
Tercera. Instàncies
  
Els participants hauran de presentar la seua instància segons el model que es publica com a annex II. Hauran d'adjuntar una fotocòpia compulsada del DNI i el currículum, en el qual es farà constar l'experiència professional, les titulacions acadèmiques, els anys de servei, llocs de treball desenvolupats, estudis i cursos realitzats i altres mèrits que s'estime oportú manifestar. Al seu torn, acompanyaran la documentació acreditativa dels requisits i mèrits al·legats, mitjançant originals o còpies compulsades.
  
Quarta. Termini i lloc de presentació
  
Les instàncies i la resta de documentació es presentaran en el registre general de la Sindicatura de Comptes de la Comunitat Valenciana, carrer de sant Vicent, número 4, de València, o en qualsevol de les oficines a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies hàbils comptats des de l'endemà de la publicació de la present convocatòria en el ?Diari Oficial de la Generalitat Valenciana- i en el ?Butlletí Oficial de les Corts Valencianes?. El termini es computarà a partir de la publicació que aparega en últim lloc.
  
Cinquena. Comissió avaluadora.
  
Tots els components hauran de ser funcionaris de carrera del mateix grup al del lloc convocat i, almenys, la meitat més un dels seus membres hauran de tenir una titulació corresponent a la mateixa àrea de coneixements del lloc convocat, de conformitat amb l'article 21 del decret 33/1999, de 9 de març, del Govern Valencià. Tindrà la següent composició: President, Secretari, amb veu i vot, i 2 vocals, amb els seus corresponents suplents. Les organitzacions sindicals presents en la Mesa Negociadora del Personal de la Sindicatura de Comptes podran proposar el nomenament d'un representant en els termes previstos en l'esmentat article 21.
  
La composició de la comissió de valoració es publicarà en el Diari Oficial de la Generalitat Valenciana i en el Butlletí Oficial de les Corts Valencianes.
  
El funcionament de la comissió avaluadora s'ajustarà a allò que disposa per als òrgans col·legiats la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.
  
Sisena. Adjudicació de destinació
  
La comissió avaluadora, immediatament abans de redactar la proposta d'acord, la posarà de manifest als interessats en el tauler d'anuncis de la seu de la Sindicatura de Comptes, i concedirà un termini de deu dies perquè al·leguen i justifiquen davant de la comissió el que estimen pertinent.
  
Una vegada redactada per la comissió la proposta d'acord, juntament amb les al·legacions i justificacions presentades, serà elevada al Consell de la Sindicatura de Comptes, el qual, a la vista de tot això, adoptarà l'acord que pertoque i el remetrà per a la seua publicació al Diari Oficial de la Generalitat Valenciana i al Butlletí Oficial de les Corts Valencianes.
  
S'estableix el termini de quatre mesos per adoptar l'acord de resolució del procediment, comptador des de l'endemà al de finalització del termini de presentació d'instàncies.
  
La destinació adjudicada serà irrenunciable, llevat que abans de la finalització del termini de la presa de possessió, se n'haja obtingut una altra mitjançant convocatòria pública.
  
En la resolució per la qual s'adjudique el lloc convocat s'indicarà expressament la data de presa de possessió.
  
Setena. Recursos
  
El present acord posa fi a la via administrativa. D'acord amb allò que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 10.1.c) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant l'òrgan que ha dictat l'acord, en el termini d'un mes a comptar des del dia següent al de la seua publicació. Alternativament, si no es recorre en reposició, pot interposar-se recurs contenciosoadministratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà al de la seua publicació.
  
València, 22 de desembre de 2005.- El síndic major: Rafael Vicente Queralt.
  
ANNEX I
  
- Denominació del lloc: Tècnic Superior de Personal i Assumptes Generals
  
- Número del lloc: 67
  
- Naturalesa del lloc: funcionarial
  
- Classificació del lloc: grup A, sector d'Administració General
  
- Complement de destinació: nivell 30
  
- Complement específic: 1.865,72 €/mes.
  
- Forma de provisió: lliure designació
  
- Requisits: llicenciat/da en Dret, en Ciències Econòmiques o Empresarials, o equivalent.
  
- Localització: València
  
- Adscripció: Secretaria General
  
- Funcions:
  
1. Dirigir el funcionament del Registre General i dels serveis d'informació.
  
2. Organitzar i dirigir l'arxiu de documents de la Sindicatura.
  
3. Tramitar els recursos i reclamacions que s'interposen contra els actes o resolucions dels òrgans de la Sindicatura.
  
4. Tramitar les incidències, expedients disciplinaris, incompatibilitats, reconeixements de drets econòmics o d'acció social, permisos i llicències, situacions administratives i resta d'assumptes relatius al personal.
  
5. Custodiar i mantenir actualitzats els expedients personals dels funcionaris de la Sindicatura.
  
6. Assessorar i prestar assistència als òrgans de la Sindicatura pel que fa a la negociació col·lectiva.
  
7. Instruir o, en el seu cas, controlar tots els procediments i expedients administratius en els quals la resolució siga competència dels òrgans de la Sindicatura i, la tramitació dels quals no estiga assignada expressament a cap altra unitat.
  
8. Dirigir la preparació i confecció de la memòria anual de la institució.
  
9. Emetre tots aquells informes que li siguen encomanats per la Secretaria General sobre matèries relacionades amb les seues funcions.
  
10. Desenvolupar aquelles altres funcions que li puguen ser encomanades pel Síndic Major o el secretari general.
  
ANNEX II
  
Model d'instància
  
Lloc que es sol·licita:
  
Cognoms:
  
Nom:
  
DNI/NRP:
  
Domicili oficial:
  
Telèfon i fax oficial:
  
Domicili particular:
  
Telèfon particular:
  
Relació jurídica amb l'administració:
  
Sector, grup, cos o escala a què pertany:
  
Dependència i lloc de treball actual:
  
Llista de documents que presenta:
  
 1. Fotocòpia del document nacional d'identitat.
  
 2. Currículum.
  
 3. Certificacions relatives a:
  
 3.1. Antiguitat.
  
 3.2. Titulacions.
  
 3.3. Grau personal.
  
 3.4. Serveis prestats
  
 3.5. Cursos de formació i perfeccionament.
  
 3.6. Coneixements de valencià.
  
 3.7. Coneixements d'idiomes comunitaris.
  
 4. Altres certificats.
  
València, d' de 2005
  
Signatura
  
Excm. Sr. Síndic Major de la Sindicatura
  
de Comptes de la Comunitat Valenciana.